Siya Kolisi

Siya Kolisi (gebore op 16 Junie 1991 in Zwide, Port Elizabeth/Gqeberha) is 'n Springbokrugbyspeler wat vir die  in die Verenigde Rugbykampioenskap speel. Hy het voorheen die  in die Curriebeker en die  in Superrugby verteenwoordig en was ook die kaptein van die span. Hy was ook deel van Suid-Afrika se span tydens die Rugbywêreldbeker 2015 en die Rugbywêreldbeker 2019.

Vroeë lewe 
Kolisi het grootgeword in Zwide, iBhayi, 'n township in Gqeberha. Kolisi se ma Phakama was 16 en sy pa Fezakele in sy laaste skooljaar  toe Siya gebore is. Kolisi se ma is dood toe hy 15 was en sy oorlede ouma Nolulamile is nagelaat om hom groot te maak. 

Op 12-jarige ouderdom het hy verkenners by 'n jeugtoernooi in Mosselbaai beïndruk en is hy 'n beurs aangebied by Grey Junior in Port Elizabeth. Daarna word hy 'n rugbybeurs aan die Grey High School aangebied, dieselfde hoërskool wat Suid-Afrikaanse krieketspeler Graeme Pollock en die Engelse rugbyspeler Mike Catt bygewoon het. Kolisi het gereeld vir die skool se eerstespan gespeel. Hy was ook deel van die Oostelike Provinsie se jeugopset tussen 2007 en 2009, deur aan die onder-16 Grant Khomoweek en onder-18 Cravenweek deel te neem, voordat hy weswaarts verskuif om by die Westelike Provinsie aan te sluit. 

Verder het hy die SA Skolespan vir twee agtereenvolgende jare verteenwoordig.

Springbok en later ook kapteinskap 
Kolisi het sy debuut vir die Springbokke op 16 Junie 2013 teen Skotland, in die Mbombela-stadion te Nelspruit gemaak. Op 28 Mei 2018 word Kolisi as die Springbokkaptein aangewys vir die inkomende toetse in Junie teen Engeland, in Johannesburg, Bloemfontein en Kaapstad. Hierdeur word hy die span se eerste swart kaptein in hul 130-jarige bestaan.

Verwysings

Bronnelys 
 Jeremy Daniel, Siya Kolisi: Against All Odds, Jonathan Ball Publishers, 2018, 
 Siya Kolisi, Rise, autobiography, HarperCollins, 2021,

Eksterne skakels 
 
 
 Stormersprofiel
 itsrugby profiel

Geboortes in 1991
Lewende mense
Springbokkapteins
Sharks rugbyspelers
Stormers rugbyspelers
Xhosas